stanford-oval/wikipedia huggingface dataset:
אגילס לויטס
ביוגרפיה > ראשית חייו

אגילס לויטס נולד בריגה, לטביה, במהלך הכיבוש הסובייטי למשפחה של המהנדס היהודי יונאס לויטס ואשתו, המשוררת הלטבית אינגבורגה לויטה (לטב') (לבית ברגה, ידועה בשם העט איה זמזארה). קרוביו של אביו נספו בשואה. המשפחה היגרה מברית המועצות ב-1972, לאחר שהורשתה לעלות לישראל, אך התיישבה בגרמניה, שם גרו קרובי משפחתה של אמו.
בשנת 1982 סיים לויטס את לימודיו בפקולטה למשפטים של אוניברסיטת המבורג. בשנת 1985 הוא סיים שם גם את לימודיו בפקולטה למדעי החברה והפילוסופיה.
הוא גר עם משפחתו בגרמניה עד 1990, ואז הם חזרו ללטביה כאשר זכתה בעצמאות מחודשת.
ביוגרפיה > קריירה פוליטית

לויטס היה מעורב בפוליטיקה הלטבית מסוף שנות ה-80. לויטס הפך לחבר במועצת חזית העם הלטבי, ולחבר בקונגרס האזרחי הלטבי שנוסד ב-1989. השתתף בכתיבת הצהרת העצמאות של לטביה ב-1990. בין השנים 1992 ל-1993 כיהן כשגריר לטביה בשווייץ וגרמניה. בבחירות הכלליות של 1993 לסאימה (הפרלמנט הלטבי) החמישית, נבחר כחבר פרלמנט. בין אוגוסט 1993 לספטמבר 1994 כיהן כשר המשפטים הלטבי, ובין 1994–1995 כיהן כשגריר באוסטריה, שווייץ והונגריה.
ביוגרפיה > קריירה פוליטית > התמודדות לנשיא

לויטס הוצע על ידי מפלגת הברית הלאומית כמועמד לנשיאות לטביה בשנים 2011 ו-2015, אך לא נבחר באף אחת מהפעמים. כבר בראשית 2019 עלה שמו של לויטס כמועמד אפשרי לנשיאות וב-15 באפריל הודיעו מפלגות הקואליציה כי יתמכו במועמדתו של לויטס. לויטס נבחר לבסוף לנשיא בבחירות שנערכו בפרלמנט ב-29 במאי 2019.
ביוגרפיה > קריירה פוליטית > כהונתו כנשיא לטביה

פרק זה לוקה בחסר. אנא תרמו לוויקיפדיה ו.
לויטס נכנס לתפקיד ב-8 ביולי 2019. הוא החליט לא להתמודד לקדנציה בשנייה בבחירות לנשיאות שנערכו ב-31 במאי 2023.
ביוגרפיה > קריירה פוליטית > קריירה משפטית

בשנת 1995 נבחר לויטס לנציג לטביה בבית בית הדין האירופי לזכויות אדם. מאז 2004, הוא נציג של לטביה בבית בית הדין האירופי לצדק, שם כהונתו תפוג בשנת 2024.
ביוגרפיה > דעות פוליטיות

לויטס הביע באופן מסורתי דעות שמרניות בסוגיות בפוליטיקה הלטבית. במהלך כהונתו כשופט בבית הדין האירופי, הוא היה מעורב בהתפתחויות השוטפות בלטביה. למשל, הוא ציין כי אי קבלת הפליטים ודחיית אמנת איסטנבול אינם מפרים את החוקה של לטביה. לויטס הביע ספקנות לגבי ביצוע שינויים משמעותיים במערכת הפיננסית, וכינה את לטביה אחת הכלכלות החזקות ביותר באירופה. לויטס אינו חבר במפלגה כלשהי, והביע רצון להישאר עצמאי.
ביוגרפיה > חיים אישיים

לויטס נשוי לאנדרה לויטה, גינקולוגית, ויש להם בן ובת. בשנת 2019 פרסם לויטס את ספרו הראשון "Valstsgriba. Idejas un domas Latvijai 1985–2018" ("רצון המדינה: רעיונות ומחשבות עבור לטביה 1985–2018"), שם הוא מזכיר מאמרים וראיונות, ומשלב אותם עם דעתו האישית כשופט בבית המשפט של האיחוד האירופי.
פרסומים

Valstsgriba. Idejas un domas Latvijai 1985–2018 (English: A Will for Statehood: Ideas and thoughts for Latvia 1985–2018. Riga. 2019. ISBN 9789984840567.  Valstsgriba. Idejas un domas Latvijai 1985–2018 (English: A Will for Statehood: Ideas and thoughts for Latvia 1985–2018. Riga. 2019. ISBN 9789984840567.  Valstsgriba. Idejas un domas Latvijai 1985–2018 (English: A Will for Statehood: Ideas and thoughts for Latvia 1985–2018. Riga. 2019. ISBN 9789984840567.
הערות שוליים

↑  "Izraudzīti Latvijas tiesneši Eiropas Kopienu tiesā" (בלטבית). Latvijas Vēstnesis. נבדק ב-3 ביוני 2015. {{cite web}}:  (עזרה)
↑  "Saeima elects Raimonds Vējonis as President of Latvia". Saeima. 4 ביוני 2015. נבדק ב-4 ביוני 2015. {{cite web}}:  (עזרה)
↑  "Egils Levits appointed as a judge at the Court of Justice of the European Union". Ministry of Justice of the Republic of Latvia. 1 במרץ 2018. אורכב מ-having first been appointed in 2004 המקור ב-2019-05-29. נבדק ב-2 בספטמבר 2018. {{cite web}}:  (עזרה); Check |url= value (עזרה)
1 2  Sprūde, Viesturs (15 בפברואר 2019). "FOTO: Atver Egila Levita grāmatu "Valstsgriba. Idejas un domas Latvijai"". LA.lv (בלטבית). נבדק ב-2019-04-10. {{cite web}}:  (עזרה)
↑  מערכת ישראל היום, נשיא יהודי נוסף במדינה מזרח אירופית, באתר ישראל היום, 29 במאי 2019
↑  AFP and TOI staff, MPs elect ex-Soviet dissident with Jewish roots as Latvian president, Times of Israel, May 29, 2019
1 2  Biography Egils Levits, European Commission for the Efficiency of Justice (CEPEJ), Council of Europe
↑  Members of the 5th Saeima, באתר הסאימה (באנגלית)
↑  eng.lsm.lv (Latvian Public Broadcasting), Public figures from across the spectrum offer show of support for Levits, February 2019
↑  Fridrihsone, Madara (24 בפברואר 2019). "Egils Levits – līdz šim vienīgais pretendents uz prezidenta amatu. Kas viņš ir?". www.lsm.lv (בלטבית). נבדק ב-2019-04-10. {{cite web}}:  (עזרה)
↑  Izklaide, DELFI (2015-06-03). "Noslēpumainākā kandidāte uz pirmās lēdijas godu". delfi.lv (בלטבית). נבדק ב-2019-04-10.
| --- | --- |
בקרת זהויות :  NLI: 987007391431805171  PLWABN: 9811250526605606  BIBSYS: 13010813  CiNii: DA10635552  GND: 134119169  ISNI: 0000 0001 1642 8237  LCCN: n90671309  LNB: 000107660  NTA: 331067250  RERO: 02-A008736139  SUDOC: 171467264  VcBA: 495/381774  VIAF: 52318903   WorldCat (עם VIAF): 52318903 
לויטס עם תומכיו במירוץ לנשיאות ב-2015
לויטס עם אשתו ובתם
אילניתאים

| אילניתאים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
על־משפחה:: אילניתאים
שם מדעי
 Hyloidea

קרפדה אמריקאית (Bufo americanus)
אילניתאים (שם מדעי: Hyloidea) היא על-משפחה מתת-סדרת ניאובטרכיה (Neobatrachia) שבסדרת חסרי הזנב.
בני קבוצה זו כוללים את המשפחות המרובות ביותר של דו-חיים והגדולה שבקבוצה ניאובטרכיה, בה מיני הצפרדעים המפותחות. מיני הקבוצה כוללות את הקרפדות האמיתיות, את האילניות ומשפחות דומות.
מאפיינים

מיני המשפחה מגוונים מאוד, בעלי עור לח או יבש, חיים בביצות, בשדות או ביערות ומשמיעי רעשים צורמים או נעימים. לחלקם כמו לצפרדעי חץ הרעל ישנו רעל קטלני בבשרם והם עוטים צבעי אזהרה. אחרים מעדיפים להסתוות ולהידמות לעלים, אבנים או אף להיות שקופים וחלקם אף מידמים למתים.
הם אוכלים רק בשר, בעיקר של פרוקי-רגליים, אך גם של חולייתנים קטנים ואף לא בוחלים בקניבליזם.
משפחות

חלק מהמשפחות יכולות להיות תת-משפחות בחלק מהחלוקות. כמו כן חלקם משייכים את המשפחות לקבוצות אחרות:
סוגלוסיים (Sooglossidae)
רינודרמטיים (Rhinodermatidae)
מיובטרכיים (Myobatrachidae)
לפטודקטיליים (Leptodactylidae)
אלסודיים (Alsodidae)
בטרצ'יליים (Batrachylidae)
קרפדות מקרינות (Ceratophryidae)
קליפוטוספליליים (Calyptocephalellidae)
אילניתיים (Hylidae)
המיפרקטיים (Hemiphractidae)
אמפיגנטודונטים (Amphignathodontidae)
הלאופריניים (Heleophrynidae)
דנדרובטיים (Dendrobatidae)
הילודיים (Hylodidae)
ארומובטיים (Aromobatidae)
צנטרולניים (Centrolenidae)
קרפדיים (Bufonidae)
ברכיספליים (Brachycephalidae)
אלופריניים (Allophrynidae)
קראוגסטוריים (Craugastoridae)
סטרבומנטליים (Strabomantidae)
קיקלורמפידיים (Cycloramphidae)
אלאוטרודקטיים (Eleutherodactylidae)
לימנודינסטיים (Limnodynastidae)
אודונטופריניים (Odontophrynidae)
תלמטוביים (Telmatobiidae)
גלריה

| דו-חיים |
| --- | --- | --- |
| חסרי רגליים | תולעניים • תולעני זנב אסייתיים • תולעני זנב ניאוטרופיים • תולענים אפריקניים • תולעני מים • תולענים הודיים • דרמופידיים • הרפליים • אינדוטיפליים • סיפונופידיים |    |
| בעלי זנב | בעלי זנב |    |
| סלמנדרות ענק | סלמנדרות ענקיות • הינוביים |    |
| סלמנדרות | סלמנדרות חפרפרת • אמפיומיים • דיכמפטודוניים • פלתודוניים • פרוטיאוסיים • סלמנדרות אולימפיות • סלמנדריים |    |
| סירנים | סירניים |    |
| חסרי זנב | חסרי זנב |    |
| ארכאובטרכיה | אסקפיים • בומביניים • עגולשוניים • ליופלמיים |    |
| מזובטרכיה | חפריתאים (מגופריים • חפריתיים • חפריתיים אמריקאים • שקעניתיים) •חסרי לשון (חסרי לשוניים • רינופריניים) |    |
| ניאובטרכיה | אילניתאים (סוגלוסיים • רינודרמטיים • מיובטרכיים • לפטודקטיליים • אלסודיים • בטרצ'יליים • קרפדות מקרינות • קליפוטוספליליים • אילניתיים • המיפרקטיים • אמפיגנטודונטים • הלאופריניים • דנדרובטיים • הילודיים • ארומובטיים • צנטרולניים • קרפדיים • ברכיספליים • אלופריניים • קראוגסטוריים • סטרבומנטליים • קיקלורמפידיים • אלאוטרודקטיים • לימנודינסטיים • אודונטופריניים • תלמטוביים) • מיקרוהילאים (ארטרולפתיים • מיקרוהיליים • ברוויסיפיטיים) • צפרדעים (המיסוטיים • היפרוליים • מנטליים • פטרופדיים • צפרדעיים • רקופוריים • פיקסיספלידיים • צרטובטרצ'ידיים • צפרדעי גוליית • דיקרוגלוסיים • צפרדעים מרקדות • ניקטיבטריכיים • אודונטובטרכיים • פרינוברצ'יים • פטיצ'דניים • רניקסיאלידיים) |    |
אילניתאים, באתר NCBI (באנגלית)
אילניתאים, באתר האנציקלופדיה של החיים (באנגלית)
אינפרה סאונד

אינפרה סאונד (או אינפרא סאונד; באנגלית: Infrasound) הוא תדר תת-קולי.
במונחי האקדמיה ללשון העברית קוֹל תַּת-שִׁמְעִי
הגדרה ואטימולוגיה

אינפרה סאונד הוא קול שהתדר שלו נמוך ממה שהאדם יכול לשמוע, כלומר מתחת ל-20 הרץ, בניגוד לאולטרה סאונד, קול שתדרו גבוה ממה שהאדם יכול לשמוע.
מקור המילה אינפרה סאונד היא המילה הלטינית infra (מתחת) וסאונד (sound, קול - מתחת לקול, על קולי).
שימושים

מחקר משנת 2019 הראה שגלי קול מסוג אינפרא-סאונד הם כלי המאפשר ניטור ומיפוי סופות רעמים.
הערות שוליים

↑  רעש מזיק במקומות עבודה, באתר oldsite.osh.org.il
↑  לווייתן, האם שומע? | זווית
↑  פיתוח שיטות חדשות לניטור סופות רעמים ומיפוין במרחב - פרופ' קולין פרייס, באתר environment.tau.ac.il
| --- | --- |
בקרת זהויות :  GND: 4161708-3 
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
אייפון 14

| --- | --- |
  

 מידע כללי
 סוג:  דגם של טלפון חכם 
 מפתח:  אפל
 יצרן:  אפל 
 תאריך הכרזה:  7 בספטמבר 2022 
 תאריך הפצה:  7 בספטמבר 2022
 הקודם בסדרה:  אייפון 13 
 הבא בסדרה:  אייפון 15 
 מידע טכני
 מערכת הפעלה:  iOS 16
 מעבד:  מעבד בעל 6 ליבות (2x3.23 GHz Avalanche + 4x2.02 GHz Blizzard)
 נפח אחסון:  128GB 256GB 512GB
 זיכרון:  6GB
 מסך:  14: 6.1 אינץ' (150 מ"מ), תצוגת רטינה, מסך OLED ברזולוציה של 2532x1170 פיקסלים 14 פלוס: 6.7 אינץ' (170 מ"מ), תצוגת רטינה, מסך OLED ברזולוציה של 2780x1284 פיקסלים
 סוללה:  3,279 מילי אמפ"ש 
 מידות
 רוחב:  71.5 מ"מ 
 גובה:  146.7 מ"מ 
 עובי:  7.8 מ"מ 
 משקל:  14: 172 גרם 14 פלוס: 203 גרם
 צורה:  מלבן עם פינות מעוגלות
 אתר רשמי
 
אייפון 14 ואייפון 14 פלוס הם סמארטפונים אשר תוכננו, פותחו ושווקו על ידי חברת אפל. הם הדור ה־16 בסדרת מכשירי האייפון, ממשיכים את האייפון 13.
הסמארטפון הוכרז ב־7 בספטמבר 2022 לצד האייפון 14 פרו ואייפון 14 פרו מקס באירוע מיוחד של אפל שנערך באפל פארק שבקופרטינו, קליפורניה.
מכשירי האייפון 14 וה־14 פלוס זמינים לרכישה בארצות הברית החל מ־9 בספטמבר 2022. אייפון 14 זמין לרכישה מלאה החל מ־16 בספטמבר 2022, בעוד דגם הפלוס יהיה זמין לרכישה מלאה החל מ־7 באוקטובר. בישראל, דגם הבסיס זמין לרכישה מלאה החל מ־22 בספטמבר 2022, ודגם הפלוס יהיה זמין החל מ־7 באוקטובר.
אייפון 14 היה דגם הסמארטפון הנמכר ביותר בעולם בשנת 2023, על פי מחקר של חברת קאונטרפוינט. הדירוג במחקר התבצע על פי דגמים ספציפיים של סמארטפונים וזה יוצר יתרון מסוים לאפל, ששחררה ארבעה דגמי טלפונים ב-2023, בעוד שסמסונג משיקה בדרך כלל כ-50 עד 60 דגמי סמארטפונים בשנה.
מפרט > חומרה

האייפון 14 וה־14 פלוס מופעלים על ידי מעבד בעל 6 ליבות כאשר 2 מהן פועלות בתדר עבודה של 3.23 ג'יגה הרץ וה-4 הנותרות פועלות בתדר עבודה של 2.02 ג'יגה הרץ. למכשיר, מעבד גרפי בעל 5 ליבות. במכשיר ישנה מערכת על שבב מדגם A15 Bionic מתוצרת אפל. דגמי המכשיר מגיעים עם שלוש אפשרויות לאחסון פנימי: 128, 256 או ו-512 ג'יגה בייט, וסך זיכרון RAM של 6 ג'יגה בייט. כמו כן, המכשירים מופעלים על ידי סוללת ליתיום פולימר, סוללת האייפון 14 בקיבולת 3,279 מיליאמפר-שעה, וסוללת האייפון 14 פלוס בקיבולת 4,325 מיליאמפר-שעה, במתח טעינה מהירה בת 20 וואט.
מפרט > חומרה > מסך

האייפון 14 מגיע עם מסך 6.1 אינץ' (15 ס"מ) מסוג סופר רטינה XDR OLED, עם קצב רענון של 60 הרץ. רזולוציית המסך היא 2532x1170 פיקסלים, עם צפיפות פיקסלים של 460 PPI. האייפון 14 פלוס מגיע עם מסך 6.7 אינץ' (17 ס"מ) עם אותו סוג מסך, ברזולוציה של 2780x1284 פיקסלים ועם צפיפות פיקסלים של 458 PPI.
מפרט > חומרה > מצלמה

האייפון 14 ו-14 פלוס מגיעים עם מערך צילום זהה, הכולל שלוש מצלמות: מצלמה קדמית אחת ברזולוציה 12 מגה פיקסל; המצלמות האחוריות הן אולטרה רחבות בשדה ראייה של 123 מעלות, ושתיהן ברזולוציה 12 מגה פיקסל. המצלמות כוללות חיישנים גדולים יותר מהאייפון 13, שמאפשרים ליותר אור להיכנס פנימה, מה שתורם לצילומים בתנאי תאורה נמוכים.
מפרט > תוכנה

אייפון 14 ואייפון 14 פלוס מגיעים כשמותקנת עליהם מערכת ההפעלה iOS 16.
ראו גם

אייפון 13
הערות שוליים

↑  עומר כביר, אפל חשפה את האייפון 14 - תיפרדו לשלום מה-SIM הפיזי, באתר כלכליסט, 7 בספטמבר 2022
↑  נבו טרבלסי, ‏אייפון 14 נחשף: מתי הוא צפוי להגיע לישראל וכמה הוא יעלה?, באתר גלובס, 7 בספטמבר 2022
↑  רפאל קאהאן, דוח: זה היה הסמארטפון הנמכר ביותר בשנת 2023, באתר ynet, 21 בפברואר 2024
איי באס (פולינזיה הצרפתית)

איי באס (בצרפתית: Îles (de) Bass  או Îlots (de) Bass) הם קבוצת איים המהווה חלק מקבוצת איי אוסטרל. איי באס מצויים בדרום איי אוסטרל ומהווים כיום חלק מפולינזיה הצרפתית שבשליטת צרפת.
האיים כוללים שני איים:
האי רַפַּה איטי שמיקומו 27°35′00″ דרום, 144°20′00″ מערב. פירוש שם האי "רפּה הקטן", שם שנועד להבדילו משמו הפולינזי של אי הפסחא, "רפּה נוּאי" - רפה הגדול.
והאי מארוטירי שמיקומו: 27°55′00″ דרום, 143°26′00″ מערב.
מבחינה גאולוגית, איים אלה שונים מאיי אוסטרל, מאחר שנוצרו מפעילות געשית מאוחרת הרבה יותר מהפעילות שיצרה את איי אוסטרל.
ההתיישבות הראשונה באיים אירעה בתקופה בה יושבו טהיטי ואיי מרקיז. כיום (2007) רק האי רפּה איטי מיושב. אוכלוסייתו פולינזית, תרבותו ושפתו היא תרבות ושפת הראפאן.
| איי אוסטרל ואיי באס בפולינזיה הצרפתית |
| --- | --- | --- |
| איים | רייואואה • רפה • רימאטארה • רורוטו • טובואיי |  |
| איונים | מאריה • מארוטירי |  |
| קבוצות איים | איי אוסטרל ואיי באס • גאמבייה • איי מרקיז • איי החברה • איי טואמוטו |  |
איגוד תעשיית ההקלטות הפיליפיני

| --- | --- |

 מדינה:  הפיליפינים 
 תקופת הפעילות:  10 בפברואר 1972 – הווה (52 שנים) 
 pariofficial.site
 
איגוד תעשיית ההקלטות הפיליפיני (בפיליפינית: Kapisanan ng Industriya ng Plaka ng Pilipinas; באנגלית: Philippine Association of the Record Industry; בראשי תיבות: PARI) הוא ארגון מוזיקה ללא כוונת רווח, המייצג את תעשיית ההקלטות בפיליפינים. האיגוד חבר בפדרציה הבינלאומית לתעשייה הפונוגרפית.
האיגוד הוקם ב-10 בפברואר 1972 והיום מורכב מ־14 חברי תאגיד ו- 13 חברים עמיתים. מאז, העמותה עבדה עם הקונגרס הפיליפיני (אנ') על עריכת חוקי זכויות יוצרים למוזיקה וסייעה בפשיטות על מפרי זכויות יוצרים מול לשכת החקירות הלאומית, המשטרה הלאומית הפיליפינית (אנ'), קבוצות חקירה וגילוי פליליים ומועצת המדיה האופטית (אנ').
האיגוד גם אחראי על הענקת דרגות הוקרה לאמנים על הישגים בצפיות בווידאו קליפים ובמכירות אלבומים וסינגלים בפיליפינים. מדי שנה, האיגוד מארגן מספר אירועי מוזיקה שונים, כאשר ביניהם נמצא פרסי אוויט (אנ').
תעודות על סך מכירות וצפיות > אלבומים

| תואר | סוג | 1990 – יולי 2004 | יולי 2004 – אוקטובר 2007  | אוקטובר 2007 – אוקטובר 2008 | אוקטובר 2008 – אפריל 2009 | אפריל 2009 – מרץ 2012 | ממרץ 2012 |
| --- | --- | --- | --- | --- | --- | --- | --- |
| זהב | מקומי | 20,000 | 15,000 | 15,000 | 12,500 | 10,000 | 7,500 |
| זהב | בינלאומי | 20,000 | 15,000 | 10,000 | 7,500 | 7,500 | 7,500 |
| פלטינה | מקומי | 40,000 | 30,000 | 30,000 | 25,000 | 20,000 | 15,000 |
| פלטינה | בינלאומי | 40,000 | 30,000 | 20,000 | 15,000 | 15,000 | 15,000 |
| יהלום | מקומי | 400,000 | 300,000 | 300,000 | 250,000 | 200,000 | 150,000 |
| יהלום | בינלאומי | 400,000 | 300,000 | 200,000 | 150,000 | 150,000 | 150,000 |
תעודות על סך מכירות וצפיות > סינגלים

| תואר | מאז מרץ 2012 |
| --- | --- |
זהב: 75,000
פלטינה: 150,000
תעודות על סך מכירות וצפיות > וידאו קליפים

| תואר | מאז מרץ 2012 |
| --- | --- |
זהב: 7,500
פלטינה: 15,000
ראו גם

הפדרציה הבינלאומית לתעשייה הפונוגרפית
רשימת שוקי המוזיקה המוקלטים הגדולים ביותר
הערות שוליים

↑  "IFPI Member Record Companies". International Federation of the Phonographic Industry. ארכיון מ-2014-02-08. נבדק ב-7 באוקטובר 2012. {{cite web}}:  (עזרה)
↑  Gonzales, David (7 באוגוסט 1999). "Global Music Pulse". Billboard (באנגלית). Nielsen Business Media. 111 (32): 53. ISSN 0006-2510. ארכיון מ-2021-05-14. נבדק ב-2021-05-14. ...nine times platinum (360,000) units... {{cite journal}}:  (עזרה)
↑  Tuazon, Nikko (15 באוקטובר 2015). "12 OPM Artists with Most Number of Platinum Records". PEP.ph. ארכיון מ-2018-10-16. נבדק ב-25 בדצמבר 2018. From 1990s to mid-2000s, PARI gave Gold Record Awards to albums with 20,000 units sold... {{cite news}}:  (עזרה)
↑  "Gary V. gets multi-platinum award". philstar.com. 20 ביולי 2004. ארכיון מ-2021-05-14. נבדק ב-25 בדצמבר 2018. ...six-times platinum or more than 180,000 copies sold... {{cite news}}:  (עזרה)
↑  "2006 – Oct. 2007 International Certification Award levels" (PDF). International Federation of the Phonographic Industry. אורכב מ-המקור (PDF) ב-9 בינואר 2007. {{cite web}}:  (עזרה)
↑  "Oct. 2007 – Oct. 2008 International Certification Award levels" (PDF). International Federation of the Phonographic Industry. אורכב מ-המקור (PDF) ב-27 בפברואר 2008. {{cite web}}:  (עזרה)
↑  "Oct. 2008 – Apr. 2009 International Certification Award levels" (PDF). International Federation of the Phonographic Industry. אורכב מ-המקור (PDF) ב-25 ביוני 2008. {{cite web}}:  (עזרה)
↑  "Clearing Nina's 'Diamond' of impurities". Manila Bulletin. אורכב מ-המקור ב-10 במאי 2012. {{cite web}}:  (עזרה)
↑  "Dec. 2009 – Mar. 2012 International Certification Award levels" (PDF). International Federation of the Phonographic Industry. אורכב מ-המקור (PDF) ב-15 בפברואר 2010. {{cite web}}:  (עזרה)
1 2 3  "International Certification Award levels as of March 2013" (PDF). International Federation of the Phonographic Industry. אורכב מ-המקור (PDF) ב-2011-07-26.
איבר פיירלו

איבר פיירלו
איבר מרי אז'ן, הדוכס פיירלו (בצרפתית: Hubert Marie Eugène, Le comte Pierlot; ‏ 23 בדצמבר 1883 - 13 בדצמבר 1963) היה מדינאי בלגי ממוצא ולוני, ששימש כראש ממשלת בלגיה במלחמת העולם השנייה, חלק ניכר מכהונה זו כראש הממשלה הבלגית בגלות.
ביוגרפיה

פיירלו נולד בעיירה ברטריקס (Bertrix) בדרום בלגיה. הוא למד בהקולג' הישועי על שם ז'אן ברכמן הקדוש ובהמשך באוניברסיטת לוון מתחילת הקריירה הפוליטית שלו היה חבר במפלגה הקתולית, שנשאה שמות שונים במהלך השנים. הוא ייצג את המפלגה בשני בתי הפרלמנט הבלגי, ושימש בתפקידים שונים בממשלות בלגיה, שר הפנים בין 1934 ל-1935, שר החקלאות בין 1934 ל-1935 ובין 1936 ל-1939, ושר החוץ בשנת 1939.
ב-21 בפברואר 1939 מונה פיירלו לראש הממשלה, והרכיב ממשלה בה היו נציגים קתולים וסוציאליסטים, לאחר משבר פוליטי הרכיב ממשלה חדשה המורכבת מקתולים וליברלים ללא הסוציאליסטים.
כאשר פרצה מלחמת העולם השנייה הקים פיירלו ממשלת אחדות לאומית אליה הוזמנו גם הסוציאליסטים, ואלו נענו להזמנה. ממשלה זו החזיקה מעמד עד הפלישה הגרמנית ב-1940. במהלך הפלישה נוצרו חילוקי דעות חריפים בין פיירלו לבין המלך לאופולד השלישי. ב-28 במאי 1940 הודיע המלך לאופולד על כניעה לגרמנים, בניגוד לדעתו של פיירלו. פיירלו ושריו עברו לצרפת שעדיין נלחמה, והכריזו משם שכניעתו של לאופולד לא הייתה חוקית, וכי על הצבא הבלגי להמשיך במאבק בכל מצב. בתחילה התיישבה ממשלת פיירלו בטור ולאחר מכן בבורדו. לאחר כניעתה של צרפת ויצירת ממשלת צרפת של וישי בראשות המרשל אנרי פיליפ פטן שנטה לשיתוף פעולה עם הגרמנים, הפך מצבה של ממשלת פיירלו לקשה מאוד. עמדה בפני חבריה הברירה לשוב לבלגיה ולשתף פעולה עם הכיבוש הנאצי, או לעבור ללונדון. בשלב זה, בו עדיין התחוללה לחימה במושבות במזרח אפריקה, ובו מושבות צרפת באפריקה פסחו על שתי הסעיפים, חלקן תמכו בממשל וישי, וחלקן באנשי צרפת החופשית, היה ערך אסטרטגי רב למושבה הבלגית בקונגו הבלגית ושאלת השליטה במושבות בלגיה הייתה בעלת חשיבות רבה.
באוגוסט 1940 יצא פיירלו לאנגליה דרך ספרד. לאחר תקופת מאסר קצרה בספרד שוחרר, ובאוקטובר 1940 הגיע ללונדון, והנהיג בה ממשלה בגלות. הוא הודיע על תמיכתו באנשי דה גול בצבא צרפת החופשית, ודאג לכך שקונגו הבלגית תעמוד לרשות מטרות בעלות הברית. לפקודתו עמדו אנשי צבא בלגיה החופשית שהלך והתעצם ככל שנמשכה הלחימה.
עם כיבוש בלגיה על ידי בעלות הברית, בספטמבר 1944 שב פיירלו לבלגיה, והקים מחדש ממשלה ובה נציגים לכל המפלגות, וגם לאנשי תנועות המחתרת והקומוניסטים. אך ממשלה זו סבלה מחוסר יציבות, ובסופו של דבר התפטר פיירלו בפברואר 1945, לאחר שלא הצליח להקים ממשלה יציבה שתשלוט במדינה. לאחר פרישתו קיבל את תואר הכבוד "שר המדינה", ואת תואר האצולה "דוכס".
הערות שוליים

↑  הורכבה הממשלה בבלגיה, דבר, 22 בפברואר 1939
↑  הורכבה ממשלה בבלגיה הסוציאליסטים לא ישתתפו, דבר, 18 באפריל 1939
↑  הסוציאליסטים הוזמנו לממשלה בבלגיה, דבר, 5 בספטמבר 1939
↑  לבטיה של ממשלת בלגיה, דבר, 29 בנובמבר 1940
| --- | --- |
בקרת זהויות :  NLI: 987011060425805171  BnF: cb15664809d (data)  GND: 124770134  ISNI: 0000 0000 3629 2659  LCCN: n2007091253  NTA: 226724123  RERO: 02-A024012501  SUDOC: 088678547  VIAF: 57554570   WorldCat (עם VIAF): 57554570
איש מכירות

איש מכירות (או מוכרן) הוא אדם העוסק במכירה של מוצרים או שירותים ללקוחות וללקוחות פוטנציאליים.
היסטוריה

מקצוע זה נהיה חיוני ככל שהתפתחה כלכלת השוק הן במישור הארצי והן בזה הגלובלי. סימנים להופעתו של מקצוע זה ניתן למצוא כבר בשלהי ימי הביניים, כאשר נציגי חברות יבוא ויצוא, כמו גם יצרני מזון וחומרי גלם, פעלו בנמלים שהתנהלה בהם פעילות מסחרית משמעותית. עם התפשטות מוצרי המכונות פרי המהפכה התעשייתית של המאה ה-19, הפך מקצוע זה לחיוני לטובת שיווקם של מוצרים. בתקופות ובמקומות מסוימים מקצוע זה היווה תנאי הכרחי, ועד המצאת שיטות שיווק ממוכנות (באמצעות העיתונות, הדואר, שירותי שליחים וכדומה), לתנאי שאין בלתו.
יהודים, בדומה ל'עמי תיווך' אחרים, תפסו מקום נכבד במקצוע זה, כהמשך למיקומם בכלכלת שלהי ימי הביניים ותחילת העת החדשה. עם הגירתם מערבה לארצות מפותחות כלכלית, בראשן ארצות הברית, בלטו יהודים במקצוע זה.
אפיון המקצוע

בהתאם לסוג המוצר או השירות, המכירה נעשית לעיתים במקום עבודתו של איש המכירות, ולעיתים במקום עבודתו של הלקוח. דוגמאות:
איש מכירות שתפקידו למכור דירות בבניין חדש מבצע את עבודתו בבניין או בסמוך לו, כדי שיוכל להראות את האתר ללקוחות פוטנציאליים.
מוכרן בחנות מוכר את מוצרי החנות לקונים המגיעים אליה.
סוכן נוסע הוא איש מכירות העובר בין לקוחות פוטנציאליים ברחבי אזור פעולתו, ומציע להם את סחורתו.
מכירה נעשית במפגש פנים אל פנים בין איש המכירות ללקוח, או בקשר לא ישיר, כגון מכירה באמצעות טלפון או דואר אלקטרוני. שיטת מכירה נוספת, המוכתבת על ידי הלקוח, היא מענה למכרז, שלפיו מחליט הלקוח על הספק הזוכה מבין כל הספקים שענו למכרז. מרכיב מרכזי בעבודתו של איש המכירות הוא שכנוע הלקוח הפוטנציאלי להסכים למכירה המוצעת לו. כאשר מדובר במכירה של מוצר מורכב מתלווה אל איש המכירות מומחה טכני, המוסיף מידע טכני על המידע השיווקי. תהליך המכירה כולל לעיתים הדגמה של המוצר הנמכר (למשל נסיעת מבחן בתהליך המכירה של מכונית).
איש מכירות הוא בדרך כלל עובד של הארגון שאת סחורתו הוא מוכר, אך ישנם גם אנשי מכירות הפועלים בנפרד מהארגון שאת סחורתו הם מוכרים. סוכן ביטוח הוא למעשה איש מכירות של חברות הביטוח שהוא מייצג. מתווך נדל"ן הוא למעשה איש מכירות המייצג את בעלי הדירות העומדות למכירה.
כתמריץ להגברת המכירות שכרו של איש מכירות שכיר מכיל בדרך כלל מרכיב של עמלות המחושב בהתאם למכירותיו. התמורה לאנשי מכירות עצמאיים היא בדרך כלל בשיעור מסוים ממכירותיהם.
את פעילותו של איש המכירות מקדימה ומלווה פעילות שיווק, שמטרתה להביא את המוצר הנמכר לידיעתם של הלקוחות הפוטנציאליים, למשל באמצעות פרסומת. לידים מספקים לאיש המכירות פרטים של לקוחות פוטנציאליים, לשם יצירת קשר אתם.
הכשרת אנשי מכירות נעשית בקורסים המוצעים על ידי גופים להכשרה מקצועית, שאליהם נלווית הכשרה תוך כדי עבודה.
הערות שוליים

↑  מוֹכְרָן, באתר האקדמיה ללשון העברית
| --- | --- |
בקרת זהויות :  NLI: 987007553431905171  GND: 4126928-7  LCCN: sh85116732  NKC: ph921173
אינגר יקובסן

| --- | --- |

יקובסן בעת הופעתה באירוויזיון 1962
 לידה:  13 באוקטובר 1923 אוסלו, נורווגיה נורווגיה 
 פטירה:  21 ביולי 1996 (בגיל 72) אוסלו, נורווגיה נורווגיה 
 שם לידה:  Inger Johanne Jacobsen 
 מוקד פעילות:  נורווגיה נורווגיה
 תקופת הפעילות:  1941–1994 (כ־53 שנים) 
 סוגה:  פופ
 כלי נגינה:  קול
 בן או בת זוג:  Jackie Hein Bülow Jantzen (1950–1 באוקטובר 1959) 
 פרסים והוקרה:  Leif Justers Award (1981) 
 פרופיל ב-IMDb
 
אינגר יקובסן (בנורווגית: Inger Jacobsen; 13 באוקטובר 1923 – 21 ביולי 1996) הייתה זמרת ושחקנית נורווגית. אינגר ייצגה את נורווגיה באירוויזיון 1962 שם זכתה במקום העשירי עם שתי נקודות בלבד.
קריירה

יקובסן החלה להקליט את שיריה בתקופת מלחמת העולם השנייה והפכה לזמרת ולשחקנית מדופלמת בתקופה שלאחר המלחמה. אינגר הופיעה לעיתים קרובות בטלוויזיה, ברדיו ובסרטים והפקות תאטרוניות. בשנת 1976, הצטרפה יקובסן לתיאטרון "Riksteateret".
קריירה > אירוויזיון 1962

בשנת 1962, יקובסן השתתפה בקדם הנורווגי לאירוויזיון, "Melodi Grand Prix", שם נבחרה לייצג את ארצה בתחרות האירוויזיון לאותה השנה עם השיר "Kom sol, kom regn" (בעברית: בואי שמש, בוא גשם). ב-18 במרץ באותה השנה, הופיעה אינגר על בימת התחרות, שנערכה בעיר לוקסמבורג בלוקסמבורג. יקובסן התמקמה במקום העשירי (מתוך 16 מדינות שהשתתפו בתחרות) עם שתי נקודות בלבד, כולם מחבר השיפוט הצרפתי.
בשנת 1964 יקובסן ניסתה לייצג את ארצה בשנית, אך היא לא צלחה את גמר הקדם הנורווגי. בשנת 1971, השתתפה בפעם השלישית בקדם הנורווגי והגיעה למקום האחרון.
יקובסן נפטרה ממחלת הסרטן ב-21 ביולי 1966.
הערות שוליים

↑  ESC National Finals 1962
↑  ESC History 1962, esf history
↑  Kom sol, kom regn, diggiloo
↑  ESC National Finals 1964
↑  ESC National Finals 1971
| --- | --- |
בקרת זהויות :  ISNI: 0000 0001 3096 6349  KulturNav: bddb882d-d3e7-4664-b535-9986873b65fe  MusicBrainz: 7e1980b8-bb19-46f3-b711-8e5ff2dd359b  VIAF: 156149196426074791168   WorldCat (עם VIAF): 156149196426074791168